Jes 53:2 bevestig hierdie duidelikheid. Die dienaar groei op "soos 'n loot wat voor die Here uitspruit, soos 'n plant wat wortel skiet in droë grond." Die loot is sonder twyfel 'n verwysing na die Messias en dit is 'n algemene Messiaanse verwysing in Jesaja en ander plekke. Die Dawids-vorstehuis moet soos 'n afgekapte boom strafregtelik neergevel word, maar dit is aan Israel beloof dat 'n nuwe loot vanuit die stam sou uitspruit. Koning Messias was daardie loot.
Jes 53 moet verstaan word as 'n verwysing na die komende Dawids-Koning, die Messias. Koning Messias moes volgens die profete ly en sterwe om vir ons sonde te betaal en weer opstaan. Hy sou dien as priester vir die volke van die wêreld en die versoeningsbloed aanwend om diegene wat glo, te reinig. Daar is slegs Een alleen na wie dit kan verwys – Jesus Christus!
Rabbi Moshe Kohen Ibn Crispin het gesê, "Hierdie rabbi in Jes 53 is as 'n verwysing na Israel beskryf. Ek is gelukkig om dit te interpreteer na aanleiding van die leerstellings van ons rabbi's, as die Koning Messias."Hierdie profesie is deur Jesaja gelewer deur 'n goddelike opdrag met die doel om aan ons iets bekend te maak aangaande die natuur en lewe van die toekomstige Messias. Hy sal kom om Israel te verlos. En indien enigiemand mag verkondig dat hy die Messias is, kan ons terugkyk na Jess 53 en die ooreenkomste nagaan, wat hierin beskryf word. Indien daar enige sulke ooreenkomste is, dan kan ons glo dat Hy die Messias is, ons Regverdige; maar as daar nie is nie, kan ons dit nie aanvaar nie.